**«Көрсетілген қызметтер, орындалған жұмыстар үшін ақы төлеу интернет-платформа арқылы жүргізілмейтін интернет-платформа операторлары мемлекеттік кірістер органдарына интернет-платформада тіркелген, интернет-платформаны пайдалана отырып, тапсырыс берушілерге қызметтер көрсететін немесе тапсырыс берушілерге жұмыстарды орындайтын тұлғалар туралы мәліметтерді ұсыну қағидаларын, мерзімін және нысанын бекіту туралы» Қазақстан Республикасының Қаржы министрі бұйрығының жобасы қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

(бұдан әрі – Жоба)

**1. Қоғамдық-саяси салдарларды бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол қызметін Қазақстан Республикасында және көрсетілген қызметтер, орындалған жұмыстар үшін ақы төлеу интернет-платформа арқылы жүргізілмейтінинтернет-платформада жүзеге асыратын салық төлеушілерге қатысты.

Жобаны қабылдау қоғамда әлеуметтік шиеленіс немесе наразылық туғызбайды. Мұны бизнес қоғамдастығы, соның ішінде көрсетілген қызметтер, орындалған жұмыстар үшін ақы төлеу өз платформалары арқылы жүргізбейтін интернет-платформалар мен осындай платформаларда қызметін жүзеге асыратын және салықтар мен бюджетке басқа да міндетті төлемдерді төлеу жөніндегі міндеттемелерін орындайтын салық төлеушілер оң қабылдауы мүмкін.

Жоба, әсіресе адал салық төлеушілер үшін, бизнес жүргізуге тең жағдай жасайды.

**2. Құқықтық салдарды бағалау:**

Жоба «Салық және бюджетке төленетін басқа да міндетті төлемдер туралы (Салық кодексі)» Қазақстан Республикасы Кодексінің 14-бабы үшінші бөлігінің ережелерін іске асыру мақсатында әзірленген. Тиісінше, ол Қазақстан Республикасының Конституциясына және қолданыстағы өзге де нормативтік құқықтық актілерге қайшы келмейді.

Атап айтқанда, интернет-платформалар арқылы қызметін жүзеге асыратын жеке тұлғалардың (оның ішінде өзін-өзі жұмыспен қамтығандардың) кірісін заңдастыруды, оларды міндетті әлеуметтік төлемдер жүйесіне тарту және тиісті әлеуметтік кепілдіктерді алу үшін жағдай жасауды көздейді.

**3. Ақпараттық салдарды бағалау:**

Жобаның ақпараттық салдары елеусіз деп бағаланады, өйткені жоба интернет-платформа операторларының мемлекеттік кірістер органдарына төлем платформалар арқылы жүзеге асырылмайтын жағдайларда қызмет көрсететін немесе жұмыстар орындайтын тіркелген пайдаланушылар туралы мәліметтерді ұсыну тәртібін, нысанын және мерзімдерін регламенттейді.

**4. Басқа да салдарларды бағалау:**

**Жоба** көрсетілген қызметтер, орындалған жұмыстар үшін ақы төлеу интернет-платформа арқылы жүргізілмейтін, интернет-платформаны пайдалана отырып қызметті жүзеге асыратын жеке тұлғалардың (оның ішінде өзін-өзі жұмыспен қамтығандар) және дара кәсіпкерлер кірісінің толықтығы мен ашықтығын қамтамасыз етуге бағытталған, Осылайша, бейресми жұмыспен қамту үлесі төмендейді, азаматтық белсенділік артады, кассалық тәртіп пен азаматтардың өз мүдделерін қорғау мәселелерінде құқықтық мәдениетін тәрбиелеу жақсарады.

Қысқа мерзімді перспективада техникалық ақаулар немесе жүйеге жекелеген пайдаланушылардың наразылығы орын алуы мүмкін, бұл әзірлеушілердің техникалық қолдау қызметі тарапынан күшейтілген сүйемелдеуді талап етеді.

Ұзақ мерзімді перспективада жеке тұлғалардың (оның ішінде өзін-өзі жұмыспен қамтығандардың) кірісін заңдастыру, бюджетке салықтар мен әлеуметтік төлемдердің түсуін қамтамасыз ету күтіледі.

**Қазақстан Республикасының**

**Қаржы министрі М. Такиев**